الصفحه دى يتيمه, حاول تضيفلها لينك فى صفحات تانيه متعلقه بيها. كارين ارمسترونج Karen Armstrong ( اتولدت فى وايلدمور، ورسيستيرشاير، انجلترا فى 14 نوفمبر 1944 ) ، باحثه تاريخ و أديان انجليزيه كبيره قبل ما تتجه للكتابه عاشت راهبه كاتوليكيه لمدة 7 سنين من 1969 ل 1969 اشتغلت بعدها مدرسه للأدب الحديث فى جامعة لندن و مديره قسم الانجليزى فى مدرسة بنات و بعد كده من سنة 1982 ابتدت تكتب و تعمل برامج تلفزيونيه و فى سنة 1983 شاركت فى دوكومينت من 6 حلقات اتصور فى الشرق الاوسط عن حياة القديس بولس ، و عملت افلام تسجيليه تانيه كان منها " اختلافات فى الخبرات الدينيه Virieties of Religious Experience " ، و " لسنة النار Tongues of Fire " و كان عن الخبرات الدينيه و نجح نجاح كبير. فى 1996 شاركت فى سلسله تلفزيونيه عنوانها " التكوين Genesis ". كارين ارمسترونج كتبت مقالات و دراسات كتيره فى الجرانيل و المجلات و ألفت كتب مهمه و شيقه عن الحروب الصليبيه و الأديان من اشهرها " تاريخ الرب History of God " و " معركة الرب Battle of God " و " الإسلام: تاريخ موجز Islam: A Short History " ، و " بوذا Buddha " و " محمد Muhammad " و " الحرب المقدسه: الحروب الصليبيه و أثرها على عالم النهارده Holy War: The Crusades and Their Impact on Today's World " اللى نال شهره كبيره و عمل رقم قياسى فى المبيعات و ناقشت فيه تاريخ الحروب الصليبيه و الصراع فى الشرق الأوسط فى العصر الحديث.